Goeie nuus: Hond ná 10 maande, 170 km terug by die huis | Maroela Media
Goeie nuus: Hond ná 10 maande, 170 km terug by die huis
Die foto van Keeno is op sosiale media versprei en het gesorg dat hy met sy eienaars herenig is.
'n Vrou van Centurion het 'n vroeë Kersgeskenk gekry nadat sy ná 10 maande met haar geliefde Yorkshire-terriër herenig is.
Keeno het in Februarie vanjaar in Lyttelton vermis geraak. Elmarie Koster, sy eienaar, het 'n reuse veldtog op sosiale media van stapel gestuur en het onder meer 'n spesiale Facebook-blad opgerig om te help in die soektog na haar hondekind.
Elmarie het Maandagaand 'n inskrywing op Facebook gesien wat onmiddellik haar aandag getrek het. 'n Persoon het 'n foto van 'n Yorkshire-terriër gedeel wat by die DBV in Potchefstroom ingehandig is. "Ek het die krul in sy hare herken," het sy gesê. Elmarie het onmiddellik deurgery Potchefstroom toe.
"Toe die bestuurder die hek oopgemaak het, het ek geweet dis ons Keeno. Hy het teen my opgespring, ek het hom opgetel en hy het my in die gesig gelek. Dit het gevoel of ek droom."
Elmarie het gesê dit is nog nie duidelik hoe Keeno in Potchefstroom beland het nie. "Hy is baie maer, sy hare is vaal en hy het sere op sy vel." Keeno het reeds die veearts besoek en is terug by die huis.
Elmarie het almal bedank wat met die soektog na die hondjie gehelp het. "Moet nooit in God twyfel nie. Alles in die lewe is deel van 'n een groot legkaart. Ons weet nie hoekom dinge gebeur nie maar God ons Vader is in beheer. Sonder hom is ons niks."
'Kaper' sterf in Gauteng-ongeluk
EFF-interdik: 'ANC het meerderheid probeer misbruik'
Elmarie, ek is baie bly saam met jou. Dit is wonderlik dat jy vir Keeno gevind het. Heerlike Kersfees vir julle !!!!
Amen. God is goed en Hy het selfs deur die hartseer ons gewys hoe Groot en Almagtig Hy is.
Elmarie,ek het jou posts oor Keeno gevolg en my hart het gebreek vir jou.Ek is so bly vir jou en Keenotjie dat hy terug is by jou.Julle verhaal inspireer mens om nooit in 'n hoop te gaan sit nie,iets daadwerkliks te doen.en dat die hoop nie beskaam nie.Geseënde Kersfees!